DTAC ส่งรถโมบายล์สมทบบริเวณถ้ำหลวง
DTAC ส่งรถโมบายล์สมทบ เพื่อขยายสัญญาณกรณีนักฟุตบอลเยาวชนและผู้ฝึกสอนที่พลัดหลงเข้าไปบริเวณถ้ำหลวง จังหวัดเชียงราย
26 มิ.ย. 2561

บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ส่งรถโมบายล์ขยายสัญญาณมือถือเข้าไปสมทบเพิ่มเติม หลังจากที่เมื่อวานนี้ DTAC ได้หันเสาสัญญาณไปยังด้านหน้าของถ้ำ และส่งทีมงานผู้เชี่ยวชาญเข้าไปเพื่ออำนวยความสะดวกในการค้นหากรณีนักฟุตบอลเยาวชนและผู้ฝึกสอนที่พลัดหลงเข้าไปในถ้ำหลวง ในวนอุทยานขุนน้ำนางนอน จังหวัดเชียงราย นอกจากนั้น ในช่วงแรกที่ผ่านมาดีแทคยังได้ปรับเสาสัญญาณที่อยู่ห่างจากถ้ำราว 1.5 กิโล เพื่อรองรับการใช้งานในบริเวณพื้นที่ดังกล่าว พร้อมทั้งส่งทีมงานดีแทคลงพื้นที่คอยติดตามข่าวและประสานงานกับทางเจ้าหน้าที่อย่างใกล้ชิด เพื่อร่วมอำนวยความสะดวกและแก้ไขปัญหาเฉพาะหน้าต่างๆ 